b"\n_START_ARTICLE_\nAdiponectina\n_START_SECTION_\nEstructura\n_START_PARAGRAPH_\nL'adiponectina \xc3\xa9s una prote\xc3\xafna de 247 amino\xc3\xa0cids (Mr 30 kDa) que consta de 4 dominis. El primer domini \xc3\xa9s un p\xc3\xa8ptid senyal situat a la zona amino-terminal que permet la secreci\xc3\xb3 de l'hormona a l'exterior dels adip\xc3\xb2cits; el segon domini \xc3\xa9s una regi\xc3\xb3 de 28 amino\xc3\xa0cids que varia entre esp\xc3\xa8cies; el tercer domini \xc3\xa9s un domini col\xc2\xb7lagen constitu\xc3\xaft per 22 triplets glicina-X-tirosina/; i finalment, un domini globular en la regi\xc3\xb3 carboxi-terminal. _NEWLINE_Les mol\xc3\xa8cules d'adiponectina s'agrupen entre si formant tr\xc3\xadmers, hex\xc3\xa0mers i pol\xc3\xadmers. La adiponectina monom\xc3\xa8rica no s'ha detectat en la circulaci\xc3\xb3 sangu\xc3\xadnia i la seva pres\xc3\xa8ncia sembla confinada a l'adip\xc3\xb2cit."